projecte-aina/catalan_government_crawling huggingface dataset:
RESOLUCIÓ INT/1734/2019, de 26 de juny, per la qual s'aprova i es fa públic el temari dels processos selectius per a l'accés a la categoria de facultatiu/iva de l'escala de suport del cos de Mossos d'Esquadra de la Generalitat de Catalunya, per a les titulacions específiques de periodisme, de dret i d'enginyeria de telecomunicacions.
DOGC: ACORD GOV/155/2018, de 20 de desembre, pel qual s'aprova l'oferta parcial d'ocupació pública de les categories de mosso/a, inspector/a, intendent/a, comissari/ària i facultatiu/iva del cos de Mossos d'Esquadra de la Generalitat de Catalunya
Comunicat en relació a les persones seleccionades per fer el Curs de comissari/ària del cos de Mossos d'Esquadra
RESOLUCIÓ INT/1489/2019, de 29 de maig, per la qual es resol la convocatòria, mitjançant el sistema de lliure designació, per cobrir 8 places de la categoria de comissari/ària de l'escala superior del cos de Mossos d'Esquadra (núm. de registre de la convocatòria 52/19).
Plànols d'accés al lloc de realització de la tercera prova psicotècnica.
Heu d'adreçar-vos a les zones d'espera que us correspon i que us haurà aparegut en la consulta personalitzada.
Premeu sobre el marcador del mapa per obtenir les indicacions de navegació.
En aquest mapa apareixen les diferents zones d'accés de la Universitat Autònoma de Barcelona:
Informació addicional (les següents adreces postals no es corresponen amb exactitud amb la zona d'espera; per adreçar-vos a la zona d'espera que us correspon, utilitzeu els mapes que us hem proporcionat).
Carrer de la Vall Moronta, 08193 Cerdanyola del Vallès, Barcelona
Edifici B2, s/n, Avinguda de l'Eix Central, 08193 Bellaterra (Cerdanyola del Vallès), Barcelona
Edifici B2, Bellaterra, Carrer de la Vall Moronta, S/N, 08193 Cerdanyola del Vallès, Barcelona
Quan sentim la paraula TEDAX o artificier a tots ens venen al cap les imatges d'una persona amb armilla, ulleres de plàstic transparent i armada amb unes tenalles que davant d'un rellotge digital, que fa un compte enrere frenètic, es debat entre tallar el cable blau o el vermell.
Molt lluny d'aquesta imatge, trobem els tècnics especialistes en desactivació d'artefactes (TEDAX) explosius dels Mossos d'Esquadra.
"La nostra feina no té res a veure amb artefactes amb cables de color".
Els membres que integren l'Àrea del TEDAX-NRBQ dels Mossos d'Esquadra s'encarreguen d'analitzar i neutralitzar principalment dos tipus d'artefactes explosius: els d'ús militar que han estat fabricats industrialment i els artefactes improvisats que fabriquen i/o utilitzen els delinqüents habituals, els grups armats o els terroristes.
A més, també assumeixen l'especialitat NRBQ que els permet analitzar i manipular artefactes que suposin un risc Nuclear, Radiològic, Químic o Biològic per a les persones o béns.
Per donar aquest servei l'Àrea es divideix en dos blocs: els i les agents que estan de guàrdia i aquells o aquelles que no ho estan.
Això no vol dir que aquests no treballin sinó que duen a terme tasques d'estudi, avaluació i millora de materials i tècniques operatives i a la formació continua.
Entre els agents de guàrdia trobem dos equips: un dedicat a atendre els possibles requeriments o s'encarreguen de dur a terme els serveis planificats (aquells que es fan per garantir la seguretat en determinats actes o operacions policials) i un altre equip encarregat de donar suport tècnic i logístic als que desenvolupen aquestes accions.
Actualment la tasca principal del TEDAX-NRBQ és donar cobertura als serveis planificats que requereixen altres unitats i la desactivació del miler d'artefactes militars de la Guerra Civil que anualment apareixen a diferents punts de Catalunya.
Vetllem per la vostra seguretat allà on arribeu
La Unitat d'Intervenció de Muntanya (UIM) de la Policia de la Generalitat-Mossos d'Esquadra es va crear l'any 2001 davant la necessitat de poder desenvolupar les tasques pròpies de la policia en aquells llocs d'alta muntanya on una patrulla no pot arribar.
Els agents que integren la unitat són els encarregats de donar suport a altres unitats policials en el compliment de les funcions que tenen assignades, com ara la recerca de persones, recuperar indicis o fer aixecaments de cadàvers en espais muntanyosos de difícil accés.
Però entre de les funcions pròpies de la policia, la de garantir i donar seguretat a les persones és un dels eixos bàsics de treball dels Mossos.
I en aquesta línia de treball, la UIM realitza també tot un ventall d'accions preventives, d'inspecció i formació vinculades a activitats que es desenvolupen en espais natural
La Unitat d'Intervenció en la Muntanya pertany a la Comissaria Superior de Coordinació Central.
Els i les agents que formen part de la UIM, a més de la formació policial, reben formació especialitzada en investigació i tenen domini dels àmbits següents, entre d'altres:
La CISA ICAR ofereix una plataforma per al rescat de muntanya i les organitzacions que hi estan relacionades.
La plataforma té com a objectius la difusió de coneixements per millorar els serveis de rescat de muntanya, la seva seguretat i la prevenció en tot el relacionat amb les activitats a la muntanya.
És una organització independent que promou la cooperació internacional i abarca tots els aspectes del rescat, les emergències, la prevenció i la seguretat a la muntanya.
Els Mossos aportaran expertesa en àmbits com allaus i estudi de la neu, investigació d'accidents, col·laboració en rescats, gossos de recerca i medis aeris.
La Unitat de Subsòl es va crear l'any 1992 per donar cobertura a les necessitats de seguretat que requeria la celebració dels Jocs Olímpic a la ciutat de Barcelona.
Els i les integrants de la Unitat de Subsòl són professionals altament especialitzats que s'encarreguen de vetllar per la seguretat i realitzar tasques policials en tot tipus d'espais confinats, per garantir la seguretat d'edificis i espais; també actuen per donar servei a la resta d'unitats del cos de Mossos en espais confinats o en condicions ambientals adverses.
L'Àrea Central de Medi Ambient (ACME) ha estat una Àrea pionera en investigació de delictes mediambientals.
Actualment està formada per diferents unitats: a nivell territorial i d'especialitat: Natural, Industrial, i Anàlisi i Coordinació.
Per aquest motiu l'equip humà que forma l'ACME és pluridisciplinari i expert en diferents àmbits, com ara veterinaris, biòlegs, geòlegs, ambientòlegs, enginyers agrícoles, entre d'altres.
- Unitat Central d'Investigació en Medi Ambient Natural se centra en l'ordenació del territori, la protecció dels animals i el tràfic d'espècies protegides;
- Unitat Central d'Investigació en Medi Industrial tracta tot tipus de contaminació industrial;
- Unitat Central d'Anàlisi i Coordinació es centra en l'estudi i elaboració de la informació i la coordinació amb les unitats distribuïdes arreu del territori.
Els policies, en la seva tasca diària, utilitza el diàleg amb les persones en les situacions de tensió, d'enfrontament entre o amb altres ciutadans.
En aquests casos cal mantenir la serenitat, tenir una ràpida comprensió dels fets, de la identificació dels factors o de les persones que han provocat aquella situació, i decidir com actuar perquè el conflicte no augmenti, sinó tot el contrari, resoldre'l.
El 2011 es va crear l'Àrea de Mediació (AME), per intentar evitar i resoldre problemes, i també per intentar evitar l'escalada d'enfrontaments, així com conèixer i incidir en les seves causes per tal de reduir la conflictivitat.
La mediació del cos de Mossos d'Esquadra és pionera a nivell internacional en aquest camp, on la resolució dels problemes a través de la gestió positiva permet reduir la conflictivitat social.
Mediació, la gestió alternativa del conflicte
Dins de la gestió de l'ordre públic: manifestacions o enfrontaments greu entre col·lectius que poden derivar en un esclat de violència i perjudicar altres persones.
El GEI acta amb precisió en situacions de risc i sota pressió, però alhora estan preparats per no haver de fer-ho mai.
El GEI sempre està a punt per intervenir en les actuacions policials de màxim risc com són les que hi ha ostatges, les intervencions en matèria la lluita antiterrorista o en les detencions de bandes criminals organitzades.
Situacions sempre difícils però que encara amb tranquil·litat, amb ponderació per assumir el risc intrínsec a cada operació, amb experiència.
El gruix d'aquestes actuacions passen desapercebudes, com ha de ser, perquè l'objectiu és evitar danys personals a les persones implicades en l'actuació, als companys de l'equip o als d'altres unitats del cos que els requereixen i
Per això és tan important el rendiment psicològic com el físic i la tolerància a l'estrès.
Intervenció en les actuacions de màxim risc
L'Àrea de Brigada Mòbil dona suport a altres unitats policials en el manteniment de l'ordre públic, en tasques preventives dins d'operatius preventius extraordinaris, en calamitats o catàstrofes públiques i, en general, en totes aquelles activitats de seguretat ciutadana que es determini.
Gestió de l'ordre públic i seguretat ciutadana
Amb seu a cadascuna de les regions policials, la seva tasca es desenvolupa sobretot en l'àmbit de la seguretat ciutadana: donen suport a les comissaries (Àrea Bàsica Policial, ABP) en la lluita contra la delinqüència de tot tipus, en la prevenció i lluita contra el terrorisme.
Formen part de dispositius a la xarxa viària, de protecció d'infraestructures, d'actes amb grans concentracions de persones o esportius, de protecció de personalitats, protegint els llocs i recorreguts.
Realitzen també trasllat de presos i detinguts d'alta conflictivitat o risc de fugida.
També facilita l'accés a edificis per fer els registres a domicili amb manament judicial, fruit de la feina de les
unitats d'investigació; o l'accés a locals de pública concurrència, bars, discoteques...
Entre les seves funcions també hi ha l'auxili en situacions de calamitats o activacions de plans d'emergència.
Especialització i polivalència en seguretat ciutadana i ordre públic
Inaugurada la base nàutica de Palamós, cedida per Ports de la Generalitat, que cobrirà tota l'àrea marítima nord de la costa catalana, de Portbou fins a Blanes
La Policia de la Generalitat–Mossos d'Esquadra dona el tret de sortida al patrullatge d'aquesta nova Policia Marítima, que es desplegarà a totes les aigües marítimes de Catalunya el proper estiu, i que actuarà d'acord amb el marc competencial vigent donant resposta a les funcions policials d'àmbit marítim com a policia ordinària i integral a tot el territori català.
L'àmbit d'actuació d'aquesta unitat, que dependrà de la Comissaria General de Mobilitat, i que s'estén també a totes les instal·lacions portuàries de Catalunya té, entre d'altres, les següents funcions:
L'àmbit plenament competencial d'aquesta unitat en la investigació de delictes, en la seguretat ciutadana i l'ordre públic, així com la policia administrativa, s'ha iniciat a Palamós i comptarà amb la integració de la Unitat Aquàtica i els seus efectius per a fer el patrullatge ordinari des de la nova base nàutica.
La nostra unitat de Policia Marítima inicia servei amb base nàutica al Port de Palamós.
Es faran tasques de vigilància, protecció i auxili, salvament marítim i inspecció i control dels entorns naturals.
Des d'avui i fins diumenge 4 d'octubre, Mossos d'Esquadra i Policies Locals coordinats pel Servei Català de Trànsit, iniciem una campanya preventiva d'ús del cinturó, casc i sistemes de retenció infantil
Davant d'això, el SCT considera primordial donar continuïtat a aquestes campanyes intensives per seguir conscienciant els conductors i la resta d'usuaris dels riscos i conseqüències d'aquesta acció.
En l'última campanya de controls intensius d'ús dels dispositius de seguretat passiva (del 13 al 19 de gener), els Mossos d'Esquadra i Policies Locals vam imposar un total de 1.573 denúncies, de les quals el 90% correspon al cinturó de seguretat (1.427 sancions).
No utilitzar aquests sistemes de seguretat passiva o utilitzar-los inadequadament impliquen una sanció econòmica de 200 € i la pèrdua de 3 punts del carnet de conduir.
Des de la carretera la silueta del campanar de l'església romànica destaca enmig del poble, envoltat tot ell en perfecta harmonia de boscos d'alzines, roures, avets i castanyers.
La temperatura d'acord amb el que marca el calendari.
Ens endinsem pels carrers estrets, nets, ple de cases de pedra.
L'olor, indubtablement agradable, és la conseqüència de tant avet junt.
I el silenci, normalment tant majestuós, ara es veu trencat per una gran quantitat de veus, de tot arreu i tota condició, que es mouen amunt i avall per tota la fira.
Estem a Osona, entre el Montseny i les Guilleries.
Estem a Espinelves i això és la Fira de l'Avet.
Un senyal inequívoc que ens trobem a les portes de Nadal.
Enguany el Calendari Solidari 2020 té com a fil conductor alguns dels productes gastronòmics més representatius de la geografia catalana.
Aquest mes de març hem volgut unir la gastronomia i la mar colors que ens deixa la floració dels fruiters del baix Segre al mes de març.
Al rosa característic de la primavera i al verd propi de l'estiu, s'hi sumen també els ocres de la tardor.
Les tonalitats groguenques, marronoses, vermelloses i ataronjades envaeixen l'entorn d'Aitona creant el mar daurat, el qual ens deixa uns paisatges excepcionals i únics a Catalunya.
Juntament amb l'Associació de familiars de malalts d'Alzheimer de Lleida i la d'Alcarràs hem conegut el Fruiturisme.
Una experiència única a les Terres de Lleida!
Hem conegut el món de la fruita dolça de la mà dels nostres pagesos, i hem visitat els camps dels presseguers en flor per descobrir els colors violats d'aquest espectacle natural.
Us proposem també una passejada pel nostre patrimoni cultural, històric i gastronòmic!
Enguany el Calendari Solidari 2020 té com a fil conductor alguns dels productes gastronòmics més representatius de la geografia catalana.
Aquest mes de maig, companys de la Regió Policial Metropolitana Sud, juntament amb l'Associació de Familiars de Malalts d'Alzheimer del Baix Llobregat, es van endinsar dins dels camps de cireres de Sant Climent de Llobregat.
La jornada va estar carregada de moments emotius i frescos, tot assaborint les delicioses cireres d'aquest municipi.
Ara més que mai, la Policia de la Generalitat-Mossos d'Esquadra amb la gent gran i amb les persones malaltes d'Alzheimer.
Enguany el Calendari Solidari 2020 té com a fil conductor alguns dels productes gastronòmics més representatius de la geografia catalana.
La maduixa es un dels productes estrella del Maresme.
A principi del mes de març, la localitat de Canet de Mar celebra una festa dedicada a aquest producte i gràcies al Consorci de Turisme del Maresme, es va poder fer aquesta fotografia a la Casa museu Lluís Domènech i Montaner que es tot un referent del modernisme.
Els companys i companyes de la Regió Policial Metropolitana Nord, acompanyats d'un mosso del Servei de Gala, vam gaudir d'un dia extraordinari ple d'emocions i alegria gràcies a la companyia de les persones grans de la Residència Sant Roc.
Ara més que mai, la Policia de la Generalitat-Mossos d'Esquadra amb la gent gran i amb les persones malaltes d'Alzheimer.
L'origen d'aquesta commemoració es remunta a l'any 1987, quan en una reunió de la Xarxa Mundial de Dones pels Drets Reproductius que es va tenir lloc a Costa Rica, la Xarxa de Salut de les Dones Llatinoamericanes i del Carib va proposar la creació d'un Dia Internacional d'Acció per a la Salut de les Dones.
Avui se celebra el Dia Internacional d'Acció per la Salut de les Dones, l'objectiu d'aquest esdeveniment, que cada any se celebra el 28 de maig, és fer difusió de l'estat de salut de les dones, de les seves necessitats i demandes, i del compromís de les administracions per donar-hi resposta.
Enguany la Policia de la Generalitat Mossos d'Esquadra celebrem la VII Jornada de Salut de les Dones de la comarca del Garraf, que anualment organitzàvem amb la col·laboració de l'Ajuntament i la Policia Local de Vilanova i la Geltrú, amb motiu del Dia internacional d'Acció per la Salut de les Dones.
La intenció d'aquestes jornades és dedicar un matí a "la cura de la cuidadora", ja que habitualment, com no pot ser d'una altra manera, les formacions que rebem estan adreçades a la formació en matèria professional i no de salut personal.
Aquests anys hem tractat diferent temàtica específica de salut de les dones, relacionada amb càncer, endocrino, menjar saludable i tractament de l'estrès, entre d'altres.
A aquestes jornades hi assisteixen a més de dones policia i del cos administratiu de la Policia de la Generalitat-Mossos d'Esquadra, dones policia de les policies locals i associacions de dones de la comarca amb les que mantenim una relació molt estreta, aproximadament unes 130 assistents.
Aquest any donada la situació actual, la dietista i nutricionista funcional Cristina Ruiz ha volgut obsequiar a les dones que formen part de la Policia de la Generalitat Mossos d'Esquadra i la resta de cossos de seguretat i emergències amb un vídeo de consells saludables per afrontar les fases de desconfinament en clau de salut.
D'altra banda, i amb motiu del Dia Internacional d'Acció per la Salut de les Dones, l'Institut Català de les Dones (ICD) ha fet públic avui el document "La igualtat és saludable.
Recomanacions contra els efectes negatius dels estereotips sexistes en la salut " que posa de manifest la importància de la perspectiva de gènere en la salut i fa 10 propostes per revertir els efectes nocius dels estereotips de gènere en la salut de la ciutadania.
(Podeu consultar el document a l'apartat Informació relacionada)
Recomanacions contra els efectes negatius dels estereotips sexistes en la salut"
Es preveu un augment important de trànsit amb el pas de tota Catalunya a la fase 3
Al llarg d'aquest cap de setmana 749 Mossos d'Esquadra estarem a les carreteres catalanes i farem 476 controls per vigilar i donar seguretat a tots els viatgers.
En previsió de l'increment de la mobilitat i per tal d'augmentar la capacitat viària i minimitzar possibles retencions, des del Servei Català de Trànsit s'habilitaran diverses mesures especials de circulació tant en l'operació sortida com al retorn del cap de setmana.
Convé destacar que diumenge, entre d'altres mesures, s'instal·laran carrils addicionals en les següents vies:
D'altra banda, el Servei Català de Trànsit (SCT) demana extremar la precaució en la conducció, atès que serà el primer cap de setmana amb mobilitat no restringida a tot Catalunya des de l'inici de la situació d'excepcionalitat provocada per la pandèmia del coronavirus.
En aquest sentit, es podrà anar a les segones residències i a les destinacions turístiques del país sense cap limitació de mobilitat.
El Servei Català de Trànsit fa una crida a la prudència atès que les carreteres poden registrar elevades densitats de trànsit, a les quals els conductors s'han desacostumat aquests darrers mesos de confinament.
El SCT recorda que conduir és sempre una activitat de risc que requereix la màxima atenció i que distreure's amb el mòbil mentre es condueix provoca accidents; que la conducció és totalment incompatible amb el consum d'alcohol i altres drogues, que els excessos de velocitat provoquen accidents i incrementen la gravetat de la lesivitat i que és imprescindible que tots els ocupants del vehicles utilitzin sempre i en tots els trajectes els sistemes de seguretat passiva corresponents.
Ens desplegarem per tota la xarxa viària per fer tasques de vigilància i augmentar la seguretat dels usuaris
Enguany el Calendari Solidari 2020 té com a fil conductor alguns dels productes gastronòmics més representatius de la geografia catalana.
La Barraca Vilbor, a Sant Jaume d'Enveja, tot envoltada d'arrossars, va ser el magnífic escenari de la fotografia del mes de juliol del nostre calendari solidari.
La força del Delta ens oferia un color verd intens que contrastava amb les parets blanques de la construcció de fang i palla.
L'arròs és el protagonista de nombrosos plats de la gastronomia ebrenca i així ho vam voler remarcar, en l'edició de l'any 2020, amb la col·laboració d'alguns integrants de l'Associació de Familiars d'Alzheimer de les Terres de l'Ebre i del Montsià.
La imatge és un reflexe exacte de la lluentor del moment tan entranyable que es va viure a l'hora de fer la fotografia.
Com es pot veure el resultat ha estat esplèndid, i un cop més donem les gràcies a totes les persones participants, ja fossin persones malaltes, cuidadores o famílies per donar-nos el seu suport en aquesta acció solidaria, enguany centrada en els productes gastronòmics de la nostra terra.
La Unitat d'Intervenció en Muntanya (UIM) ha desequipat una via d'escalada al sector de la Punta dels Cavalls i tres vies al Camí de la Sibèria, situades al Parc Natural de Sant Llorenç del Munt i l'Obac, com a conseqüència de la detecció de material defectuós que podria posar en risc les persones usuàries
Per mitjà de les xarxes socials, la UIM va tenir coneixement el 10 de juny d'un accident sense conseqüències que havia tingut lloc al sector d'escalada del Camí de la Sibèria del Parc Natural de Sant Llorenç del Munt i l'Obac.
Un escalador havia patit una caiguda i s'havia trencat una de les assegurances fixes de la paret.
La caiguda va ser llarga, però sense conseqüències significatives per a la integritat física de l'escalador.
A partir d'aleshores, la UIM va fer gestions amb l'equipador de les via d'escalada i finalment es va optar, com a mesura preventiva, per treure diversos ancoratges i equipar les vies afectades amb un rètol informatiu perquè les persones usuàries no hi escalin fins que quedi resolt el problema de seguretat.
Recordem que si detecteu algun problema d'aquest tipus n'informeu a les autoritats o a les entitats excursionistes o gestores de les vies per evitar més accidents.
Ahir diumenge dia 9, es va inaugurar a Barcelona el 54è Congrés de l'Associació Internacional de Dones Policia en el que hi participaran prop de 400 dones de 27 països diferents i s'allargarà fins el proper dia 13 d'octubre.
L'acte inaugural al Palau de la Música va anar precedit d'una desfilada del diferents cossos policials per la Via Laietana de Barcelona, en què 12 mosses amb l'uniforme de mitja gala van representar el cos de Mossos d'Esquadra.
El congrés se centra en el tema "Igualtat i Seguretat" a través de quatre punts de vista diferents: prevenció de la violència contra les dones; tràfic d'éssers humans; la protecció de les víctimes a les zones de conflicte i igualtat en el reclutament i el desenvolupament de la carrera professional.
Un altre objectiu perseguit és promoure la millora professional de les dones policies, el reconeixement de la seva contribució als cossos policials i l'increment de la seva presència en aquests cossos.
El cos de Mossos d'Esquadra amb un 21% de dones se situa entre els cossos policials europeus amb major representació femenina, però amb l'objectiu d'augmentar aquesta proporció cap a una major paritat.
Al llarg dels 5 dies en els que es realitzarà aquest fòrum, on assistiran prop de 400 dones policia es faran conferències, sessions informatives, taules rodones amb la participació de més de 100 ponents de diferents països.
El Congrés està organitzat per l'Associació Internacional de Dones Policies (IWAP) i la Xarxa Europea de Dones Policia (ENP) amb el suport de l'Ajuntament de Barcelona.
L'Associació Internacional de Dones Policia, la IAWP es va fundar a Los Angeles, (Califòrnia) l'any 1915 com una organització internacional per tal vetllar pel desenvolupament professional de les dones policia, amb programes de mentorització, formació, treball en xarxa i reconeixement dels agents de l'ordre femenins i personal civil de suport, així com augmentar el nombre de les dones en la policia.
En l'actualitat, l'IAWP té membres en més de 60 països.
L'European Network of Policewomen (ENP) és una xarxa europea de dones policia, creada a l'any 1989, que té com a objectiu la promoció i la potenciació de les dones en el si de les diferents organitzacions policials europees.
La xarxa està integrada per 18 països i 24 organitzacions policials.
El congrés se centra en el tema "Igualtat i Seguretat"